title: Millirahmstrudel
text: O Millirahmstrudel (en alemán stándard Milchrahmstrudel) ye un tradicional strudel o tarta vienesa. Ye un pastel popular en Austria y muitos atros países d'Europa que d'antis mas perteneixeban a l'Imperio Austrohongaro (1867–1918). O Millirahmstrudel ye un pastel de bizcocho feito a o forno, con pasas y nata y servito con salsa de vainilla calient.
  
  Historia
  A primera receta d'un strudel que se conoixe ye a d'un Millirahmstrudel de l'anyo 1696 en Vienna, una receta manuscrita que se troba en a biblioteca d'a ciudat de Viena. Os exercitos otomans trayoron o strudel ta Viena (se veiga o setio de Viena de 1529 y a batalla de Viena de 1683), alavez l'orichen d'iste pastel ye probablement l'Imperio Bizantín.
  
  Una leyenda vienesa diz que Franz Stelzer (1842–1913), propietario d'una chicota posada en Breitenfurt, amán de Vienna, estió o inventor d'o Millirahmstrudel. En a historia se convierte en un hombre prou famoso y rico por iste feito.
  
  Ingredients
  Entre os ingredients que s'amenistan ta fer ista tarta se troban a nata, rubillos, almendras, zucre, 1 rollo de bizcocho chupiu en leit y 2 claras de uevo a punto de nieu. Se replena con pasas y se mete a o forno con temperatura no guaire alta. Se chita por dencima leit con zucre. Se deixa ixucar y se fa bullir en una cacerola. Ta rematar se sirve con salsa de vainilla calient.
  
  Se veiga tamién
  Apfelstrudel.
  Strudel.
  
  Referencias 
  
  Gastronomía d'Austria
  Millirahmstrudel